Title: Odsherreds arkitektur
Description: I denne bog præsenteres for første gang et overblik over en egns hele bygningskultur og de udfordringer en fortsat udbygning med sommerhuse og servicebutikker giver for et af landets smukkeste landskaber. 0Den viser en egn med en lang arkitekturtradition, grundlagt på Vallekilde Højskole i 1880&#x92;erne med en ny æstetik, nationalromantikken, der udfordrede bjerget, Kunstakademiet, og fejede den gamle garde af banen. Det var et oprør fra udkanten, der brugte arkitekturen som et våben og symbol &#x96; et billede på opgøret med højrediktaturet, som andelsbevægelsen, grundtvigianismen og opvakte bønder og borgere tilsluttede sig. 0Akkurat som Skagen tiltrak Rørvigs særlige lys kunstnere og efter dem fulgte velbeslåede landliggere, der med gode arkitekter bebyggede de første klitrækker. Det banede på godt og ondt vejen for kystnære bælter af sommerhuse. Odsherred er den kommune, som har flest sommerhuse &#x96; og sikkert også de smukkeste, og næsten alle betydende danske arkitekter har bygget her.0Der bygges stedvist smukt i land og by, men måske er der behov for at genopdage egnens rige arkitektur, der til daglig anses for så givet, at den må vige for fremskridtet, som ofte er et dagligvarecenter.
Subjects: Architecture
Places: Denmark, Ods herred